εδοξε τηι βουληι και τωι δημωι βαττος παρμενισκου ευβουλος θηρωνος ειπαν επειδη τιμοφανης αρχεπολιος φασηλιτης εν τε τοις προτερον χρονοις ευνους και προθυμος ων διετελει και κοινηι τον δημον ευεργετων και ιδιαι τοις εντυγχανουσι τωμ πολιτων και καταβεβηκοτων ημων εις τημ πολιν χρησιμον αυτομ παρεχεται και κοινηι τωι δημωι και ιδιαι τοις εντυγχανουσι τωμ πολιτων διαφυλασσωμ μεν την ευνοιαν ενδεικνυμενος δε την αυτου προς τον δημον προθυμιαν δεδοχθαι τηι βουληι και τωι δημωι επαινεσαι μεν τιμοφανην αρχεπολιος αρετης ενεκε και ευνοιας ην εχων διατελει περι τον δημον τον σαμιων και ειναι αυτομ προξενον και ευεργετην του δημου δεδοσθαι δ αυτωι και πολιτειαν εφ ισηι και ομοιαι και επικληρωσαι αυτον επι φυληγ και χιλιαστυγ και εκατοστυγ και γενος και αναγραψαι καθοτι και τους αλλους σαμιους υπαρχειν δ αυτωι και εφοδον επι τημ βουληγ και τον δημ[ον] αν του δεηται πρωτωι μετα τα ιερ[α και τα] βασιλικα και εισπλουν και εκπ[λουν ασυλει] και ασπονδει και εμ πολεμ[ωι και εν ειρηνηι] ταυτα δ ειναι και αυτ[ωι και εγγονοις το δε] ψηφισμα τοδε αν[αγραψαι εις στηλην] λιθινηγ και στ[ησαι εις το ιερον της ηρας] της δε επ[ικληρωσεως και της αναγραφης] επιμε[ληθηναι τον γραμματεα της βουλης].
Aeg. Islands — Samos Isl. — Heraion — 306-301 BC — MDAI(A) 44 (1919) 9, 5 L — SEG 1.352
 306-301 BC 